Документ предоставлен [КонсультантПлюс](https://www.consultant.ru)

Зарегистрировано в Национальном реестре правовых актов

Республики Беларусь 31 августа 2022 г. N 8/38645

ПАСТАНОВА МIНIСТЭРСТВА АДУКАЦЫI РЭСПУБЛIКI БЕЛАРУСЬ

24 жнiўня 2022 г. N 286

АБ ВУЧЭБНЫХ ПЛАНАХ СПЕЦЫЯЛЬНАЙ АДУКАЦЫI НА ЎЗРОЎНI ДАШКОЛЬНАЙ АДУКАЦЫI

На падставе [пункта 10 артыкула 283](consultantplus://offline/ref=47E96A8793FBE0428ACEBC37ADBE117E494E58B79C7E496B62D64A1E9A91A5493BCBC9EDD3B5A618A7E227253FEAA8E4853C04DDE410ABF3621CAE0EE1zAXFK) Кодэкса Рэспублiкi Беларусь аб адукацыi Мiнiстэрства адукацыi Рэспублiкi Беларусь ПАСТАНАЎЛЯЕ:

1. Зацвердзiць:

тыпавы вучэбны [план](#P29) спецыяльнай адукацыi на ўзроўнi дашкольнай адукацыi (дадаецца);

вучэбны [план](#P219) цэнтра карэкцыйна-развiваючага навучання i рэабiлiтацыi для выхаванцаў з цяжкiмi, множнымi парушэннямi ў фiзiчным i (або) псiхiчным развiццi (дадаецца).

2. Прызнаць страцiўшай сiлу [пастанову](consultantplus://offline/ref=47E96A8793FBE0428ACEBC37ADBE117E494E58B79C7E466468D7481E9A91A5493BCBC9EDD3A7A640ABE022323BE2BDB2D47Az5X2K) Мiнiстэрства адукацыi Рэспублiкi Беларусь ад 15 лiпеня 2020 г. N 197 "Аб вучэбных планах спецыяльнай адукацыi на ўзроўнi дашкольнай адукацыi".

3. Дадзеная пастанова ўступае ў сiлу з 1 верасня 2022 г.

|  |  |
| --- | --- |
| Мiнiстр | А.I.Iванец |

ЗАЦВЕРДЖАНА

Пастанова

Мiнiстэрства адукацыi

Рэспублiкi Беларусь

24.08.2022 N 286

ТЫПАВЫ ВУЧЭБНЫ ПЛАН СПЕЦЫЯЛЬНАЙ АДУКАЦЫI НА ЎЗРОЎНI ДАШКОЛЬНАЙ АДУКАЦЫI

|  |  |  |  |  |  |  |  |
| --- | --- | --- | --- | --- | --- | --- | --- |
| **Адукацыйныя вобласцi** | Колькасць вучэбных гадзiн [<1>](#P170) на тыдзень па групах выхаванцаў | | | | | | |
| Другога ранняга ўзросту (ад 1 года да 2 гадоў) [<2>](#P178) | Першая малодшая (ад 2 да 3 гадоў) | Другая малодшая (ад 3 да 4 гадоў) | Сярэдняя (ад 4 да 5 гадоў) | Старшая (ад 5 да 6 гадоў) | Старшая (ад 6 да 7 гадоў) | Старшая (ад 7 да 8 гадоў) |
| 1. Фiзiчная культура (Адаптыўная фiзiчная культура) [<3>](#P179) | 1 | 2 | 3 [<4>](#P180) | 3 [<4>](#P180) | 3 [<4>](#P180) | 3 [<4>](#P180) | 3 [<4>](#P180) |
| 2. Дзiця i грамадства | 0,5 | 1 | 1 | 2 | 2 | 2 | 2 |
| 3. Элементарныя матэматычныя ўяўленнi | 0,5 | 1 | 1 | 1 | 1 | 1 | 1 |
| 4. Дзiця i прырода | 0,5 | 0,5 | 0,5 | 1 | 1 | 1 | 1 |
| 5. Развiццё маўлення | 1 [<5>](#P181) | 1 [<5>](#P181) | 2 [<5>](#P181) | 2 [<5>](#P181) | 2 [<5>](#P181) | 2 [<5>](#P181) | 2 [<5>](#P181) |
| 1(0) [<6>](#P182) | 1(0) [<6>](#P182) | 1(1 [<7>](#P183)) [<6>](#P182) | 1(1) [<6>](#P182) | 1(1) [<6>](#P182) | 1(1) [<6>](#P182) | 1(1) [<6>](#P182) |
| 6. Развитие речи | 1 [<8>](#P184) | 1 [<8>](#P184) | 2 [<8>](#P184) | 2 [<8>](#P184) | 2 [<8>](#P184) | 2 [<8>](#P184) | 2 [<8>](#P184) |
| 1(0) [<9>](#P185) | 1(0) [<9>](#P185) | 1(1 [<7>](#P183)) [<9>](#P185) | 1(1) [<9>](#P185) | 1(1) [<9>](#P185) | 1(1) [<9>](#P185) | 1(1) [<9>](#P185) |
| 7. Падрыхтоўка да навучання грамаце | - | - | - | - | 1 | 1 | 1 |
| 8. Выяўленчае мастацтва | 2 | 2 | 2 | 2 | 2 | 2 | 2 |
| 9. Музычнае мастацтва | 1 | 1 | 1 | 1 | 1 | 1 | 1 |
| **Агульная колькасць вучэбных гадзiн (гульняў, заняткаў) на тыдзень** | 6,5 | 8,5 | 9,5 [<10>](#P186)/10,5 | 12 | 13 | 13 | 13 |
| Максiмальная дапушчальная вучэбная нагрузка на тыдзень на аднаго выхаванца (у астранамiчных гадзiнах) | 0,5/0,8 [<7>](#P183) (32/46 [<7>](#P183) хв.) | 1,4 (1 г. 25 хв.) | 2,4 [<10>](#P186)/2,6 ((2 г. 10 хв.) [<10>](#P186)/2 г. 38 хв.) | 4 (4 г.) | 5,4 (5 г. 25 хв.) | 6,5 (6 г. 30 хв.) | 6,5 (6 г. 30 хв.) |
| **Карэкцыйныя заняткi** [**<10>**](#P186) | Колькасць вучэбных гадзiн на тыдзень на групу | | | | | | |
| 1. Фармiраванне вымаўленчага боку маўлення | 171/120 [<7>](#P183) | 86 | 56 [<10>](#P186)/54 | 39 | 28 | 22 | 22 |
| 2. Фармiраванне лексiкаграматычных сродкаў мовы i звязнага маўлення |
| 3. Развiццё слыхавога ўспрымання i навучанне вымаўленню |
| 4. Развiццё пазнавальнай дзейнасцi |
| 5. Развiццё зрокавага ўспрымання |
| 6. Прасторавае арыентаванне i мабiльнасць |
| 7. Сацыяльна-бытавая арыенцiроўка |
| 8. Лагарытмiчныя заняткi |
| 9. Нармалiзацыя тэмпа-рытмiчнай арганiзацыi маўлення ў працэсе азнаямлення з навакольным светам |
| 10. Нармалiзацыя тэмпа-рытмiчнай арганiзацыi маўлення ў працэсе прадуктыўнай дзейнасцi |
| 11. Развiццё гульнёвай дзейнасцi |
| 12. Развiццё рухальнай мабiльнасцi |
| 13. Сэнсарнае развiццё |
| 14. Сацыяльна-эмацыянальнае развiццё |
| 15. Прасторава-часовая арыенцiроўка |
| 16. Фармiраванне навыкаў камунiкацыi i ўзаемадзеяння |
| 17. Фармiраванне сацыяльных паводзiн |

--------------------------------

<1> Пад вучэбнымi гадзiнамi ва ўстановах спецыяльнай адукацыi i iншых ўстановах адукацыi, якiя рэалiзуюць адукацыйныя праграмы спецыяльнай адукацыi на ўзроўнi дашкольнай адукацыi, разумеецца час правядзення спецыяльна арганiзаваных форм адукацыйнага працэсу (гульня, занятак), адпаведны ўзроставым i iндывiдуальным магчымасцям выхаванца, заканадаўству ў галiне санiтарна-эпiдэмiялагiчнага дабрабыту насельнiцтва. Працягласць заняткаў складае:

у групе другога ранняга ўзросту (ад 1 да 2 гадоў) - 5 хвiлiн (першае паўгоддзе), 7 хвiлiн (другое паўгоддзе);

у першай малодшай групе (ад 2 да 3 гадоў) - 10 хвiлiн;

у другой малодшай групе (ад 3 да 4 гадоў) - 15 - 20 хвiлiн;

у сярэдняй групе (ад 4 да 5 гадоў) - 20 - 25 хвiлiн;

у старшай групе (ад 5 да 6 гадоў) - 25 - 30 хвiлiн;

у старшай групе (ад 6 да 7(8) гадоў) - 30 - 35 хвiлiн;

у старшай групе (ад 7 да 8 гадоў) - 30 - 35 хвiлiн.

<2> У групе другога ранняга ўзросту (ад 1 года да 2 гадоў) для выхаванцаў з парушэннямi зроку, парушэннем слыху, цяжкасцямi ў навучаннi, парушэннем функцый апорна-рухальнага апарата, з растройствамi аўтыстычнага спектру праводзяцца толькi iндывiдуальныя заняткi. Групы другога ранняга ўзросту (ад 1 года да 2 гадоў) для выхаванцаў з цяжкiмi парушэннямi маўлення, з iнтэлектуальнай недастатковасцю не камплектуюцца.

<3> У спецыяльных дзiцячых садах, а таксама ў спецыяльных групах, санаторных спецыяльных групах, групах iнтэграванага навучання i выхавання, санаторных групах iнтэграванага навучання i выхавання iншых устаноў адукацыi, якiя рэалiзуюць адукацыйныя праграмы спецыяльнай адукацыi на ўзроўнi дашкольнай адукацыi, у iншых арганiзацыях, iндывiдуальных прадпрымальнiкаў, якiм у адпаведнасцi з заканадаўствам прадастаўлена права ажыццяўляць адукацыйную дзейнасць, пры атрыманнi спецыяльнай адукацыi выхаванцамi з парушэннямi функцый апорна-рухальнага апарата ў межах адукацыйнай вобласцi "Фiзiчная культура (Адаптыўная фiзiчная культура)" праводзяцца заняткi па адаптыўнай фiзiчнай культуры.

<4> У тым лiку 1 занятак плаваннем (пры наяўнасцi басейна).

<5> Колькасць вучэбных гадзiн на вывучэнне зместу адукацыйнай вобласцi "Развiццё маўлення" для выхаванцаў з цяжкiмi парушэннямi маўлення, з парушэннем слыху, з iнтэлектуальнай недастатковасцю, з растройствамi аўтыстычнага спектру ў спецыяльных дзiцячых садах, а таксама ў спецыяльных групах, санаторных спецыяльных групах, групах iнтэграванага навучання i выхавання, санаторных групах iнтэграванага навучання i выхавання iншых устаноў адукацыi, якiя рэалiзуюць адукацыйныя праграмы спецыяльнай адукацыi на ўзроўнi дашкольнай адукацыi, у iншых арганiзацыях, iндывiдуальных прадпрымальнiкаў, якiм у адпаведнасцi з заканадаўствам прадастаўлена права ажыццяўляць адукацыйную дзейнасць, дзе навучанне i выхаванне ажыццяўляецца на беларускай мове.

<6> Колькасць вучэбных гадзiн на вывучэнне зместу адукацыйнай вобласцi "Развiццё маўлення" для выхаванцаў з парушэннямi зроку, цяжкасцямi ў навучаннi, парушэннямi функцый апорна-рухальнага апарата ў спецыяльных дзiцячых садах, а таксама ў спецыяльных групах, санаторных спецыяльных групах, групах iнтэграванага навучання i выхавання, санаторных групах iнтэграванага навучання i выхавання iншых устаноў адукацыi, якiя рэалiзуюць адукацыйныя праграмы спецыяльнай адукацыi на ўзроўнi дашкольнай адукацыi, у iншых арганiзацыях, iндывiдуальных прадпрымальнiкаў, якiм у адпаведнасцi з заканадаўствам прадастаўлена права ажыццяўляць адукацыйную дзейнасць, дзе навучанне i выхаванне ажыццяўляецца на беларускай мове. У дужках даецца колькасць вучэбных гадзiн на рэалiзацыю зместу адукацыйнай галiны "Развитие речи".

<7> Другое паўгоддзе.

<8> Колькасць вучэбных гадзiн на вывучэнне зместу адукацыйнай вобласцi "Развитие речи" для выхаванцаў з цяжкiмi парушэннямi маўлення, з парушэннем слыху, з iнтэлектуальнай недастатковасцю, з растройствамi аўтыстычнага спектру ў спецыяльных дзiцячых садах, а таксама ў спецыяльных групах, санаторных спецыяльных групах, групах iнтэграванага навучання i выхавання, санаторных групах iнтэграванага навучання i выхавання iншых устаноў адукацыi, якiя рэалiзуюць адукацыйныя праграмы спецыяльнай адукацыi на ўзроўнi дашкольнай адукацыi, у iншых арганiзацыях, iндывiдуальных прадпрымальнiкаў, якiм у адпаведнасцi з заканадаўствам прадастаўлена права ажыццяўляць адукацыйную дзейнасць, дзе навучанне i выхаванне ажыццяўляецца на рускай мове.

<9> Колькасць вучэбных гадзiн на вывучэнне зместу адукацыйнай вобласцi "Развитие речи" для выхаванцаў з парушэннямi зроку, цяжкасцямi ў навучаннi, парушэннямi функцый апорна-рухальнага апарата ў спецыяльных дзiцячых садах, а таксама ў спецыяльных групах, санаторных спецыяльных групах, групах iнтэграванага навучання i выхавання, санаторных групах iнтэграванага навучання i выхавання iншых устаноў адукацыi, якiя рэалiзуюць адукацыйныя праграмы спецыяльнай адукацыi на ўзроўнi дашкольнай адукацыi, у iншых арганiзацыях, iндывiдуальных прадпрымальнiкаў, якiм у адпаведнасцi з заканадаўствам прадастаўлена права ажыццяўляць адукацыйную дзейнасць, дзе навучанне i выхаванне ажыццяўляецца на рускай мове. У дужках даецца колькасць вучэбных гадзiн на рэалiзацыю зместу адукацыйнай галiны "Развiццё маўлення".

<10> Агульная колькасць вучэбных гадзiн на тыдзень, максiмальная дапушчальная вучэбная нагрузка на тыдзень на аднаго выхаванца, колькасць вучэбных гадзiн на тыдзень пры правядзеннi карэкцыйных заняткаў у групах для выхаванцаў з парушэннямi зроку, цяжкасцямi ў навучаннi, парушэннямi функцый апорна-рухальнага апарата у першым паўгоддзi.

**Заўвагi:**

1. Па адукацыйных абласцях "Развiццё маўлення", "Развитие речи", "Элементарныя матэматычныя ўяўленнi", "Падрыхтоўка да навучання грамаце" заняткi праводзяцца настаўнiкам-дэфектолагам у падгрупе.

Па адукацыйных абласцях "Дзiця i грамадства", "Дзiця i прырода", "Выяўленчае мастацтва" заняткi праводзяцца выхавацелем дашкольнай адукацыi (iншым педагагiчным работнiкам) у падгрупе.

2. Заняткi па адукацыйных абласцях "Фiзiчная культура (Адаптыўная фiзiчная культура)", "Музычнае мастацтва" праводзяцца ў групе пераважна ў другой палове дня, за выключэннем заняткаў у басейне.

3. Пры рэалiзацыi зместу адукацыйных абласцей "Развiццё маўлення", "Развитие речи" у нерэгламентаванай дзейнасцi выхаванцаў выкарыстоўваюцца творы мастацкай лiтаратуры, прадугледжаныя вучэбнай праграмай дашкольнай адукацыi ў рамках адукацыйнай вобласцi "Мастацкая лiтаратура".

4. На правядзенне заняткаў з выхаванцамi, якiя па стану здароўя часова або пастаянна не могуць наведваць установу адукацыi i для якiх ствараюцца ўмовы для атрымання спецыяльнай адукацыi дома, а таксама для выхаванцаў, якiя засвойваюць адукацыйныя праграмы спецыяльнай адукацыi на ўзроўнi дашкольнай адукацыi ў групах iнтэграванага навучання i выхавання, санаторных групах iнтэграванага навучання i выхавання, на кожнага выхаванца, якi не чуе, выхаванца, якi не бачыць, выхаванца з парушэннямi функцый апорна-рухальнага апарату (са значнымi парушэннямi руху або яго адсутнасцю), выхаванца з iнтэлектуальнай недастатковасцю, выхаванца з растройствамi аўтыстычнага спектру выдзяляецца 3,5 астранамiчных гадзiны на тыдзень.

На кожнага выхаванца, якi слаба чуе, выхаванца, якi слаба бачыць, выхаванца з цяжкiмi парушэннямi маўлення, выхаванца з цяжкасцямi ў навучаннi выдзяляецца 2,5 астранамiчных гадзiны на тыдзень.

Указаная колькасць гадзiн праводзiцца настаўнiкам-дэфектолагам i размяркоўваецца на адукацыйныя вобласцi "Развiццё маўлення", "Развитие речи", "Элементарныя матэматычныя ўяўленнi", "Падрыхтоўка да навучання грамаце" i напрамкi карэкцыйных заняткаў з улiкам структуры i ступенi цяжкасцi фiзiчных i (або) псiхiчных парушэнняў выхаванцаў з асаблiвасцямi псiхафiзiчнага развiцця.

5. Карэкцыйныя заняткi ў iндывiдуальнай, падгрупавой, групавой форме праводзiць настаўнiк-дэфектолаг. Карэкцыйныя заняткi "Лагарытмiчныя заняткi" праводзiць настаўнiк-дэфектолаг сумесна з музычным кiраўнiком.

Выбар напрамкаў карэкцыйных заняткаў залежыць ад структуры i ступенi цяжкасцi фiзiчных i (або) псiхiчных парушэнняў выхаванцаў з асаблiвасцямi псiхафiзiчнага развiцця i ажыццяўляецца настаўнiкам-дэфектолагам з улiкам рэкамендацый цэнтра карэкцыйна-развiваючага навучання i рэабiлiтацыi, вынiкаў паглыбленага псiхолага-педагагiчнага абследавання выхаванцаў настаўнiкам-дэфектолагам у пачатку навучальнага года.

На аднаго выхаванца дазваляецца выбiраць не болей пяцi напрамкаў карэкцыйных заняткаў.

Карэкцыйныя заняткi "Фармiраванне вымаўленчага боку маўлення", "Фармiраванне лексiкаграматычных сродкаў мовы i звязнага маўлення" рэкамендуецца выбiраць у працы з выхаванцамi з цяжкiмi парушэннямi маўлення, а таксама у працы з выхаванцамi з iншымi парушэннямi псiхафiзiчнага развiцця пры наяўнасцi ў iх парушэнняў маўлення.

Карэкцыйныя заняткi "Нармалiзацыя тэмпа-рытмiчнай арганiзацыi маўлення ў працэсе азнаямлення з навакольным светам", "Нармалiзацыя тэмпа-рытмiчнай арганiзацыi маўлення ў працэсе прадуктыўнай дзейнасцi" рэкамендуецца выбiраць у працы з выхаванцамi з заiканнем.

Карэкцыйныя заняткi "Развiццё слыхавога ўспрымання i навучанне вымаўленню" рэкамендуецца выбiраць у працы з выхаванцамi з парушэннем слыху.

Карэкцыйныя заняткi "Развiццё зрокавага ўспрымання", "Прасторавае арыентаванне i мабiльнасць" рэкамендуецца выбiраць у працы з выхаванцамi з парушэннямi зроку.

Карэкцыйныя заняткi "Развiццё рухальнай мабiльнасцi" рэкамендуецца выбiраць у працы з выхаванцамi з парушэннямi функцый апорна-рухальнага апарата.

Карэкцыйныя заняткi "Фармiраванне навыкаў камунiкацыi i ўзаемадзеяння", "Фармiраванне сацыяльных паводзiн" рэкамендуецца выбiраць у працы з выхаванцамi з растройствамi аўтыстычнага спектру.

Карэкцыйныя заняткi "Сацыяльна-эмацыянальнае развiццё", "Прасторава-часовая арыенцiроўка" рэкамендуецца выбiраць у працы з выхаванцамi з iнтэлектуальнай недастатковасцю.

Карэкцыйныя заняткi "Развiццё пазнавальнай дзейнасцi", "Сацыяльна-бытавая арыенцiроўка", "Лагарытмiчныя заняткi", "Развiццё гульнёвай дзейнасцi", "Сэнсарнае развiццё" рэкамендуецца выбiраць у залежнасцi ад iндывiдуальных адукацыйных патрэб розных катэгорый выхаванцаў з асаблiвасцямi псiхафiзiчнага развiцця.

6. Вучэбныя гадзiны, якiя вызначаны на правядзенне карэкцыйных заняткаў, не ўлiчваюцца ў максiмальную дапушчальную вучэбную нагрузку ў тыдзень на аднаго выхаванца.

ЗАЦВЕРДЖАНА

Пастанова

Мiнiстэрства адукацыi

Рэспублiкi Беларусь

24.08.2022 N 286

ВУЧЭБНЫ ПЛАН ЦЭНТРА КАРЭКЦЫЙНА-РАЗВIВАЮЧАГА НАВУЧАННЯ I РЭАБIЛIТАЦЫI ДЛЯ ВЫХАВАНЦАЎ З ЦЯЖКIМI, МНОЖНЫМI ПАРУШЭННЯМI Ў ФIЗIЧНЫМ I (АБО) ПСIХIЧНЫМ РАЗВIЦЦI

|  |  |  |  |  |  |
| --- | --- | --- | --- | --- | --- |
| **Адукацыйныя вобласцi** | Колькасць вучэбных гадзiн [<1>](#P309) на тыдзень на групу выхаванцаў | | | | |
| Другая малодшая (ад 3 да 4 гадоў) | Сярэдняя (ад 4 да 5 гадоў) | Старшая (ад 5 да 6 гадоў) | Старшая (ад 6 да 7 гадоў) | Старшая (ад 7 да 8 гадоў) |
| 1. Самаабслугоўванне | 1(1) [<2>](#P315) | 2(1) [<2>](#P315) | 2(1) [<2>](#P315) | - | - |
| 2. Камунiкацыя | 1(0,5) [<2>](#P315) | 1,5(0,5) [<2>](#P315) | 1,5(0,5) [<2>](#P315) | 1,5(0,5) [<2>](#P315) | 1,5(0,5) [<2>](#P315) |
| 3. Сэнсарная стымуляцыя | 1(1) [<2>](#P315) | 2(1) [<2>](#P315) | 2(1) [<2>](#P315) | 2(1) [<2>](#P315) | 2(1) [<2>](#P315) |
| 4. Прадметная дзейнасць | 1,5(1) [<2>](#P315) | - | - | - | - |
| 5. Я i свет | - | - | - | 2(1) [<2>](#P315) | 2(1) [<2>](#P315) |
| 6. Гульня | - | 1,5(1) [<2>](#P315) | 1,5(1) [<2>](#P315) | 1,5(1) [<2>](#P315) | 1,5(1) [<2>](#P315) |
| 7. Выяўленчая дзейнасць | 2,5(1) [<2>](#P315) | 3(1) [<2>](#P315) | 3(1) [<2>](#P315) | 3(1) [<2>](#P315) | 3(1) [<2>](#P315) |
| 8. Музычнарытмiчныя заняткi | 2 | 2 | 2 | 2 | 2 |
| 9. Адаптыўная фiзiчная культура | 3 | 3 | 3 | 3 | 3 |
| **УСЯГО** | 12(4,5) [<2>](#P315) | 15(4,5) [<2>](#P315) | 15(4,5) [<2>](#P315) | 15(4,5) [<2>](#P315) | 15(4,5) [<2>](#P315) |
| Максiмальна дапушчальная вучэбная нагрузка на тыдзень на аднаго выхаванца (у астранамiчных гадзiнах) | 3 (3 г.) | 5 (5 г.) | 5 (5 г.) | 6,25 (6 г. 15 хв.) | 7,5 (7 г. 30 хв.) |
| **Карэкцыйныя заняткi** | Колькасць вучэбных гадзiн на тыдзень на групу | | | | |
| 53(7) [<2>](#P315) | 35(7) [<2>](#P315) | 26(7) [<2>](#P315) | 20(7) [<2>](#P315) | 20(7) [<2>](#P315) |
| Агульная колькасць вучэбных гадзiн на тыдзень | 65(11,5) [<2>](#P315) | 50(11,5) [<2>](#P315) | 41(11,5) [<2>](#P315) | 35(11,5) [<2>](#P315) | 35(11,5) [<2>](#P315) |

--------------------------------

<1> Пад вучэбнымi гадзiнамi ў цэнтры карэкцыйна-развiваючага навучання i рэабiлiтацыi разумеецца час правядзення спецыяльна арганiзаваных форм адукацыйнага працэсу (гульня, занятак), адпаведны ўзроставым i iндывiдуальным магчымасцям выхаванца, заканадаўству ў галiне санiтарна-эпiдэмiялагiчнага дабрабыту насельнiцтва. Працягласць заняткаў складае:

у другой малодшай групе (ад 3 да 4 гадоў) - 15 - 20 хвiлiн;

у сярэдняй групе (ад 4 да 5 гадоў) - 20 - 25 хвiлiн;

у старшай групе (ад 5 да 6 гадоў) - 25 - 30 хвiлiн;

у старшай групе (ад 6 да 7 гадоў) - 30 - 35 хвiлiн;

у старшай групе (ад 7 да 8 гадоў) - 30 - 35 хвiлiн.

<2> У дужках даецца колькасць вучэбных гадзiн пры атрыманнi спецыяльнай адукацыi дома.

**Заўвагi:**

1. Па адукацыйных абласцях "Камунiкацыя", "Сэнсарная стымуляцыя", "Прадметная дзейнасць", "Гульня" заняткi праводзяцца настаўнiкам-дэфектолагам у падгрупе.

Па адукацыйных абласцях "Самаабслугоўванне", "Я i свет", "Выяўленчая дзейнасць" заняткi праводзяцца выхавацелем дашкольнай адукацыi (iншым педагагiчным работнiкам) у падгрупе.

2. Карэкцыйныя заняткi праводзiць настаўнiк-дэфектолаг. Выбар напрамку карэкцыйных заняткаў, iх колькасцi i формы правядзення (iндывiдуальная, падгрупавая або групавая) ажыццяўляецца з улiкам структуры i ступенi цяжкасцi фiзiчных i (або) псiхiчных парушэнняў выхаванцаў.